62021CO0316_INF
Rješenje Suda (deveto vijeće) od 6. listopada 2021. –Monument Vandekerckhove
(predmet C-316/21) (
1
)
„Zahtjev za prethodnu odluku – Članak 99. Poslovnika Suda – Direktiva 2014/24/EU – Provedba postupka – Odabir sudionika i dodjela ugovora – Članak 63. – Ponuditelj koji se oslonio na sposobnosti drugog subjekta kako bi ispunio zahtjeve javnog naručitelja – Neispunjavanje uvjeta koji se odnose na tehničku i profesionalnu sposobnost ponuditelja od strane subjekta na čije se sposobnosti ponuditelj namjerava osloniti – Obveza omogućavanja navedenom ponuditelju da zamijeni navedeni subjekt – Načelo proporcionalnosti”
Usklađivanje zakonodavstava – Provedba postupaka javne nabave radova, robe i usluga – Direktiva 2014/24 – Dodjela ugovora – Razlozi za isključenje iz sudjelovanja u nabavi – Ponuditelj koji se koristi kapacitetima drugog subjekta – Kriteriji odabira koje ne ispunjava taj subjekt – Obveza javnog naručitelja da od ponuditelja zatraži zamjenu subjekta – Poštovanje načelâ jednakog postupanja i proporcionalnosti
(Direktiva 2014/24 Europskog parlamenta i Vijeća, čl. 18. st. 1. i čl. 63. st. 1.)
(t. 36., 39., 40., 42.-45. i izreka)
Izreka
Članak 63. stavak 1. drugi podstavak Direktive 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ, u vezi s načelima jednakog postupanja, nediskriminacije i proporcionalnosti, kako su utvrđena u članku 18. stavku 1. te direktive, treba tumačiti na način da javni naručitelj, kada ustanovi da subjekt na čije se sposobnosti namjerava osloniti gospodarski subjekt ne zadovoljava kriterije za odabir, mora od tog gospodarskog subjekta zatražiti da zamijeni taj subjekt, ako ne želi biti isključen iz postupka predmetne javne nabave.
(
1
)	SL C 320, 9. 8. 2021.